ค่าธรรมเนียม
การเก็บค่าธรรมเนียมส่งเข้ากองทุนฟื้นฟูและพัฒนาระบบสถาบันการเงิน 0.4% ได้ถูกเปลี่ยนแปลงให้เก็บค่าธรรมเนียมนำส่งให้กับสถาบันคุ้มครองเงินฝาก (สคฝ.) เพื่อใช้คุ้มครองเงินฝากของประชาชน และอัดฉีดช่วยเหลือสถาบันการเงินที่มีปัญหาในอนาคต เป็นการลดภาระของรัฐบาล
15 พ.ค. 2556

การเก็บค่าธรรมเนียมส่งเข้ากองทุนฟื้นฟูและพัฒนาระบบสถาบันการเงิน 0.4% ได้ถูกเปลี่ยนแปลงให้เก็บค่าธรรมเนียมนำส่งให้กับสถาบันคุ้มครองเงินฝาก (สคฝ.) เพื่อใช้คุ้มครองเงินฝากของประชาชน และอัดฉีดช่วยเหลือสถาบันการเงินที่มีปัญหาในอนาคต เป็นการลดภาระของรัฐบาล
แต่แล้วเงินที่นำส่งได้มีการกำหนดวัตถุประสงค์ใหม่ จากเดิมที่กำหนดไว้ใช้เพื่อดูแลสถาบันการเงิน เป็นการนำเงินบางส่วนไปใช้หนี้ของกองทุนฟื้นฟูและพัฒนาระบบสถาบันการเงิน (กองทุนฟื้นฟูฯ) เมื่อกระทรวงการคลังได้ขอมติ ครม.โอนหนี้กองทุนฟื้นฟูและภาระดอกเบี้ยไปให้อยู่ในการดูแลของธนาคารแห่งประเทศไทย (ธปท.) ทั้งหมด
นอกจากนี้ ได้เพิ่มเงินสมทบจากธนาคารพาณิชย์ 0.4% เป็น 0.47% ของฐานเงินฝาก และเรียกเก็บเงินสมทบจากธนาคารของรัฐ 0.4% เพื่อไม่ให้เกิดความได้เปรียบและเสียเปรียบในการทำธุรกิจ
อย่างไรก็ดี ส่วนของธนาคารรัฐแม้จะมีกำหนดให้เก็บเงินค่าธรรมเนียมเพื่อไปสมทบเข้ากองทุนพัฒนาประเทศ แต่ปัจจุบันยังไม่มีการส่งเงินสมทบแต่อย่างใด ล่าสุดธนาคารแห่งประเทศไทยได้ออกประกาศสั่งปรับผู้ที่ส่งค่าธรรมเนียมไม่ครบ